सलाह ईपीएलका वर्ष खेलाडी
लिभरपुलका मोहम्मद सलाह आइतबार राति इंग्लिस प्रिमियर लिग (ईपीएल) का वर्ष खेलाडी घोषित भएका छन् ।
लन्डन — लिभरपुलका मोहम्मद सलाह आइतबार राति इंग्लिस प्रिमियर लिग (ईपीएल) का वर्ष खेलाडी घोषित भएका छन् ।उनले अहिलेसम्म लिभरपुलका लागि डेब्यु सिजनमा ४१ गोल गर्दै उच्च प्रदर्शन गरेका छन् । वर्ष खेलाडी जित्ने क्रममा उनले म्यानचेस्टर सिटीका केभिन डे ब्रुनले तेर्साएको बलियो चुनौतीलाई उछिनेका थिए । ‘मेरो लागि यो ठूलो उपलब्धी हो,’ सलाहले पछि प्रतिक्रिया दिए, ‘म निकै खुसी छुं ।’वेस्ट ब्रुमविरुद्ध खेलेको २–२ को बराबरीमा गोल गर्दै सलाहले एकै सिजन लिगमा गरेको कीर्तिमान ३१ गोलको बराबरी गरेका थिए । अब उनीसामु सर्वाधिक गोलको कीर्तिमान भंग गर्न तीन खेल रहनेछ । 